І адна справа, калі ты клеіш марку з катком, сабачкам ці матыльком. І зусім іншая — калі шлеш канверт з маркай, на якой адлюстраваны Янка Купала, Якуб Колас, Францыск Скарына… Тады ўжо ты пасылаеш часцінку не толькі сябе, але і сваёй дарагой Радзімы. І тады з гордасцю адчуваеш: твая Радзіма — ёсць частка ўсяго свету, культура тваёй Радзімы — ёсць частка сусветнай культуры. Унікальная, пазнавальная, яркая сваімі выбітнымі постацямі. Твая Радзіма, твая нацыянальная культура — на папяровым лапіку памерам запалкавага пачка! The World is great, Belarus is one, “Свет неабсяжны, а Беларусь — адна”, як называлася экспазіцыя выдавецкага цэнтра “Марка” на Азіяцкай міжнароднай філатэлістычнай выставе CHINA 2016.